Mika Kaurismäki

Mika Kaurismäki (født 21. september 1955 i Orimattila, Finland) er en finsk filmskaper, og er en av få finske regissører med internasjonal suksess og anerkjennelse.

Han er broren til Aki Kaurismäki.

Biografi 
Han studerte film i München, Tyskland (Hochscule für Film und Fernsehen) mellom 1977 og 1981.

Mika og broren Aki viste tidlig en interesse for film, de så 2-3 filmer daglig på det finske filmarkivet, og slukte all film de snublet over. De tilba Jean-Luc Godard og andre franske filmskapere, og lot seg tydelig inspirere av den franske nye bølgen i sin debutfilm, Løgneren (Orig : Valehtelija). Her spiller Aki hovedrollen, en «proletariansk skribent» som røyker konstant, legger an på jenter i øst og vest og stjeler uten å blunke. Meget inspirert av Godards Til siste åndedrag, og stappfull av referanser til deres favorittfilmer (blant annet Lola, The Devil Is a Woman, Bande à part).

Løgneren var en umiddelbar suksess på finske kinoer, og startet en ny era innenfor finsk film, ledet av de to brødrene. Karakteren til Aki i Løgneren het Villealfa (en tilnærmet inversjon av Godards Alphaville). Dette navnet ble blivende, og de dannet selskapet Villealfa Filmproductions. Mot slutten av 80-tallet var dette selskapet Finlands tredje største produksjonsselskap.

Utgivelsen av filmen De arveløse (Orig : Arvottomat) etablerte det som nå kalles «Kaurismäki-stilen». Stilen som de etablerte her ble beskrevet (av Mika selv) som «den melankolske stemningen i en billig kafeteria», og ble beskrevet av Helena Ylänen som «...en ironisk og filosofisk 'getaway-story' som holder på å briste av en skjønnhet som eliminerer alt tungsinn og selvmedlinhet».

Mot slutten av villealfa-perioden startet begge brødrene opp egne selskaper for å utgi egne filmer. Mika etablerte seg i løpet av 90-tallet i Rio de Janeiro, og startet å fokusere på internasjonale co-produksjoner.

Hans største produksjon hittil er komedien LA without a map med David Tennant, July Delpy, Vincent Gallo, Johnny Depp, James Le Gros og Anouk Aimee.

Han jobber for tiden med etterarbeidet i filmen De tre vise menn (2008) (Orig : Kolme viisasta miestä).

Filmografi 
 1981: Valehtelija
 1981: Saimaa-ilmiö
 1982: Jackpot 2 
 1982: Arvottomat
 1984: Klaani: Tarina Sammakoitten suvusta
 1985: Rosso
 1987: Helsinki Napoli All Night Long
 1988: Yötyö (TV)
 1989: Cha Cha Cha
 1989: Paperitähti
 1990: Amazon
 1991: Zombie ja Kummitusjuna
 1993: The last border - viimeisellä rajalla
 1994: Tigrero - elokuva joka ei valmistunut
 1995: Condition Red - hälytystila
 1996: Sambolico
 1996: Danske piger viser alt (segment «Rhythm»)
 1998: L.A. Without a Map
 2000: Highway Society
 2002: Moro No Brasil
 2004: Honey Baby
 2004: Bem-Vindo a São Paulo (segment «Manha De Domingo»)
 2005: Brasileirinho - Grandes Encontros do Choro
 2008: Sonic Mirror
 2008: Kolme viisasta miestä

Referanser

Kilder 
 Finnish cinema. Peter Cowie. – Helsinki : VAPK, 1990. ISBN 951-3-70000-3. (engelsk).

Eksterne lenker 
 
 
 
 Hjemmeside dedikert til Kaurismäki brødrene 

Finske regissører
Personer fra Orimattila
Fødsler i 1955